มี พสพ กับแฟนครับ- เนื่องจากใช้เจลหล่อลื่นจังหวะตอนถูไถกัน เกิดบังเอิญสอดใส่แบบไม่ได้ตั้งใจเนื่องจากมันลื่นมากครับ(ตอนนั้นยังไม่ใส่ถุงยางครับ) ตกใจรีบแล้วเอาออกเลย ประมาณ ไม่เกิน 2 วินาที ไม่ได้หลั่งทั้งในและนอก- หลังจากนั้นมีใส่ถุงยาง และ มี พสพ จนหลั่งในถุงยาง (แต่นอกช่องคลอดด้วยครับ)- เกิดการกังวล เลยให้กิน โพสตินอร์ เม็ดที่ 1 หลังจากมี พสพ 1 วัน (ประมาณ 23 ชั่วโมง หลังจาก มี พสพ) และ เม็ด ที่ 2 อีก 7 ชั่วโมง ต่อมาครับปล. วันนั้น เหมือนเป็นวันไข่ ตก ด้วยครับ วันที่ 14 พอดีหลัง มีประจำเดือนคำถาม- อยากทราบว่า เหตการณ์ แบบนี้ จะมีโอกาสท้องมากไหมครับ- จริงแล้วๆ ถึงขั้นจำเป็นต้องทานยาคุมฉุกเฉินไหมครับ (ถ้าเหตการณ์แบบข้างต้น)- *** สงสัยว่ากินเม็ดที่ 2 ก่อน 12 ชั่วโมง มีปัญหาอะไรไหมครับ เนื่องจากกลัวลืมครับ เลยทานก่อน และเปิด เนต บางงที่บอกทานภายใน 12 ชั่วโมง)
สวัสดีค่ะ การที่มีการสอดใส่อวัยวะเพศชายเข้าไปในช่องคลอด โดยไม่ได้สวมถุงยางอนามัยป้องกันเอาไว้นั้น มีโอกาสทำให้เกิดการตั้งครรภ์ได้ค่ะ แม้จะยังไม่ได้มีการหลั่งในก็ตามดังนั้นกรณีนี้จึงมีข้อบ่งชี้การใช้ยาคุมฉุกเฉินเพื่อช่วยลดโอกาสการตั้งครรภ์ค่ะ โดยการใช้ยาคุมฉุกเฉิน ควรใช้ภายใน 72 ชั่วโมงหลังมีเพศสัมพันธ์ และใช้ให้ครบ ตรงเวลาตามข้างฉลากยากำหนด เพื่อให้ได้ประสิทธิภาพประมาณ 80-90%โดยถ้ากินก่อนเวลา 12 ชั่วโมงไปเล็กน้อย ยาจะยังมีประสิทธิภาพได้ใกล้เคียงปกติ แต่หากกินก่อนหน้านั้นหลายชั่วโมง ประสิทธิภาพก็อาจจะลดลงไปบ้าง แต่หากกินยาครบ โอกาสตั้งครรภ์ยังมีน้อยหลังจากนี้ ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ.และหาสาเหตุต่อไป